Լանժոու

Լանժոու (չինարեն՝ 兰州|t=蘭州|p=Lánzhōu), քաղաք Չինաստանի հյոււսիսարևմտյան մասում՝ Գանսու պրովինցիայում, որի վարչական կենտրոնն ու խոշորագույն բնակավայրն է։ Ընկած է Հուանհե գետի ափերին և հանդիսանում է տարածաշրջանային կարևորագույն տրանսպորտային հանգույց. երկրի արևմտյան մասի բնակավայրերը երկաթուղով կապում է արևելյան կեսի բնակավայրերին։ Պատմականորեն Լանժոուն կարևոր օղակ է եղել Մետաքսի հյուսիսային ճանապարհին և այժմ էլ պահպանում է իր կարևորությունը Նոր եվրասիական ցամաքային կամրջին։ Քաղաքում զարգացած են ծանր արդյունաբերությունը, նավթաքիմիական արտադրությունը։

Լանժոուն, Nature Index-ի ուսումնասիրությունների համաձայն, տեղ է գրավել գիտական արտադրանքի տեսակետից աշխարհի լավագույն 100 քաղաքների ցանկում։ Այստեղ գործում են գիտահետազոտական մի շարք հիմնարկներ, ներառյալ Լանժոուի համալսարանը, Լանժոուի տեխնոլոգիական համալսարանը, Հյուսիսարևմտյան նորմալ համալսարանը, Լանժոուի Ջյաոտոն համալսարանը։ Ընդ որում՝ նշվածներից Լանժոուի համալսարանը, լինելով Project 985 նախագծի անդամ, համարվում է Չինաստանի առավել հեղինակավոր գիտա-կրթական բարձրագույն հաստատություններից մեկը։

Կլիմա

Թանգարաններ

Գանսուի գավառական թանգարան (), ցուցադրված են հնագիտական և բրածո գտածոներ, ցուցանմուշներ Գանսուի պատմության վերաբերյալ
Լանժոուի թանգարան (), մշակութային կարևոր միավոր է Մետաքսի ճանապարհին։ 2017 թվականի հոկտեմբեր ամսվա դրությամբ թանգարանն ուներ 13 հազարից ավելի ցուցանմուշներ՝ խեցեղեն, հախճապակի, բրոնզե առարկաներ, վայելչագրության-գեղագրության նմուշներ, հին մետաղադրամներ և այլն։
Գանսուի արվեստի թանգարան (), ցուցադրված են տեղի արվեստագետների լավագույն աշխատանքներ
Լանժոուի քաղաքային ցուցասրահ ()
Լանժոուի նկարազարդ խեցեղենի թանգարան ()
Գանսուի գիտության և տեխնոլոգիայի թանգարան ()

Տնտեսություն

Լանժոուն 1949 թվականից աղքատ պրովինցիալ մարզկենտրոնից վերափոխվել է խոշոր արդյունաբերական կենտրոնի։ Եղել է արդյունաբերացման ճանապարհը բռնած չինական առաջին քաղաքներից մեկը՝ ըստ այդ երկրի առաջին և երկրորդ հնգամյա պլանների։

Մեկ շնչի հաշվով ստեղծված համախառն ներքին արդյունքը Լանժոուում 2008 թվականին կազմել է 25,566 (RMB) (US$3,681), 2015 թվականին՝ 57,191 RMB (US$9182.28), և ՀՆԱ-ի ցուցանիշով քաղաքը Չինաստանում գրավել է 100-րդ տեղը։

Օդանավակայանը

Հանրային սպասարկման համար բացվել է 1970 թվականին։ Գտնվում է Լանժոու քաղաքից մոտավորապես 70 կիլոմետր դեպի հյուսիս։

Օդանավակայանն սպասարկում է միջազգային և ներերկրային 70-ից ավելի ուղղություններ։

Մետրոն

Լանժոուն Հյուսիսարևմտյան Չինաստանի երկրորդ քաղաքն է, որտեղ, ըստ 2012 թվականի օգոստոսին արված հայտարարության, կառուցվելու է մետրո։ Այն ունենալու է վեց գիծ՝ 207 կիլոմետր ընդհանուր ձգվածությամբ։ Առաջին գիծը բացվել է 2019 թվականի հունիսին։

Քույր քաղաքներ
 Ալբուկերկե, 
 Ակիտա, 
 Աշխաբադ, 
 Չորլի, 
 Պենզա, 
 Նուակշոտ, 
 Յանգ Շիր,

Պատկերասրահ

Ծանոթագրություններ

Գրականություն 
 Cheung, Raymond. OSPREY AIRCRAFT OF THE ACES 126: Aces of the Republic of China Air Force. Oxford: Bloomsbury Publishing Plc, 2015. .
 徐 (Xú), 露梅 (Lùméi). 隕落 (Fallen): 682位空军英烈的生死档案 - 抗战空军英烈档案大解密 (A Decryption of 682 Air Force Heroes of The War of Resistance-WWII and Their Martyrdom). 东城区, 北京， 中国: 团结出版社, 2016. .

Արտաքին հղումներ 

Lanzhou government website
Map of Lanzhou  

Չինաստանի քաղաքներ
Չինաստանի բնակավայրեր
Միլիոնանոց քաղաքներ